
ΕΦΗΜΕΡΙΕ ΤΗΣ ΚΥΒΕΡΝΗΕΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 97 


5 Μα ίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

103. Σύοταση Ενιαίας Επιχείρησης Ύδρευσης Αποχέ¬ 

τευσης και Καθαριότητας με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥ¬ 
ΣΗΣ ΚΑΙ ΚΑΘΑΡΙΟΤΗΤΑΣ ΙΟΥ του Νομού ΚΥ¬ 
ΚΛΑΔΩΝ». 1 

104. Ίδρυση Ογκολογικής Κλινικής στο Τμήμα Ιατρι¬ 

κής του Δημοκρίτειου Πανεπιστημίου Θράκης 
και καθορισμός του εσωτερικούς της κανονι¬ 
σμού. 2 

105. Ρύθμιση θεμάτων και τροποποίηση διατάξεων 
του Π Δ. 161 /1988{Α' 77) και Π.Δ. 141/1991 (Α' 

58). 3 

106. Τροποποίηση του Π.Δ. 355/94 (Α' 189) «Προ¬ 
σαρμογή της Ελληνικής Νομοθεσίας προς τις 
διατάξεις της οδηγίας 89/684/ΕΟΚ της 21ης 
Δεκεμβρίου 1989 που αφορά την επαγγελματική 
κατάρτιση των οδηγών οχημάτων που μεταφέ¬ 
ρουν οδικώς επικίνδυνα εμπορεύματα» όπως 


τροποποιήθηκε με το Π.Δ. 32/96 (Α 23). 4 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 103 (1) 


Σύσταση Ενιαίας Επιχείρησης Ύδρευσης Αποχέτευσης 
και Καθαριότητας με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΑΙ ΚΑΘΑΡΙΟ¬ 
ΤΗΤΑΣ ΙΟΥ του Νομού ΚΥΚΛΑΔΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α7191/23.8.1980). 

2. Τις διατάξεις της παρ. 1 του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α7137) 
σε συνδυασμό με τις διατάξεις του Π.Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του» (Α7201). 


3. Την ΔΙΔΚ/Φ.1/20199/5.9.97 απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 801/Β75.9.97). 

4. Τις διατάξεις του άρθρου 29Α του Ν. 1558/1985 
(ΦΕΚ Α7137/85) όπως προστέθηκε με το άρθρο 27 του 
Ν. 2081/1992 (ΦΕΚ Α7154/92) και τροποποιήθηκε με το 
άρθρο 1 παρ. 2α του Ν. 2469/97 (ΦΕΚ 38/Α’). 

5. Την 197/97 απόφαση του Δημοτικού Συμβουλίου Ιη- 
τών. 

6. Το γεγονός, ότι από τις διατάξεις του παρόντος προ- 
καλείται δαπάνη σε βάρος του προϋπολογισμού του Δή¬ 
μου Ιητών ύψους 230.725.000 για τοτρέχον έτος για την 
οποία έχει εγγράφει ανάλογη πίστωση στον προϋπολογι¬ 
σμό του Δήμου στους Κωδικούς Κ.Α. 15, 20, 35. Για τα 
επόμενα έτη προβλέπεται να προκληθεί εις βάρος των 
προϋπολογισμών του Δήμου δαπάνη ύψους: 253.797.000 
δρχ. για το έτος 1999, 279.174.000 για το έτος 2000, 
307.093.000 δρχ. για το έτος 2001 και 337.803.000 για 
το έτος 2002, για την οποία θα εγγράφουν σχετικές πι¬ 
στώσεις στους ανάλογους κωδικούς των προϋπολογισμών 
των ετών αυτών αντιστοίχως. 

7. Την 149/98 γνωμοδότηση του Συμβουλίου της Επι¬ 
κράτειας με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Εγκρίνεται η 197/97 απόφαση του Δημοτικού Συμβου¬ 
λίου Ιητών του Νομού Κυκλάδων, η οποία αφορά τη σύ¬ 
σταση στον ομώνυμο Δήμο ενιαίας επιχειρήσεως υδρεύ¬ 
σεως και αποχετεύσεως, συγκεντρώσεως, διαθέσεως και 
μεταφοράς απορριμμάτων και έχει ως εξής: 

Άρθρο 1 

Σύσταση 

Εγκρίνεται η 197/97 απόφαση του Δημοτικού Συμβου¬ 
λίου Ιητών του Ν. Κυκλάδων, που αφορά τη σύσταση στον 
ομώνυμο Δήμο Ενιαίας Επιχειρήσεως Ύδρευσης - Αποχέ¬ 
τευσης, συγκέντρωσης, μεταφοράς και διάθεσης απορ¬ 
ριμμάτων που έχει ως εξής: 

1. Συνιστάται στο Δήμο Ιητών του Νομού Κυκλάδων 
Ενιαία Επιχείρηση Ύδρευσης - Αποχέτευσης και Καθα¬ 
ριότητας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ ΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΝΟΜΟΥ ΚΥΚΛΑΔΩΝ» (άρθρο 1 παρ. 1 Ν. 1069/80). 

2. Η Δημοτική Επιχείρηση Ύδρευσης - Αποχέτευσης 
συγκέντρωσης, μεταφοράς και διάθεσης απορριμμάτων 
είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της, 
από τις διατάξεις του Ν. 1069/80 «περί κινήτρων δια την 
ίδρυσιν Επιχειρήσεων Υδρεύσεως και Αποχετεύσεως». 

Για τα λοιπά θέματα εφαρμόζονται οι διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/ 
1980). 

3. Έδρα της Επιχείρησης είναι ο Δήμος Ιητών της Νή¬ 
σου Ίου του Νομού Κυκλάδων (άρθρο 1 παρ. 3 Ν. 1069/ 
1980). 

4. Περιοχή αρμοδιότητας της Επιχείρησης είναι η διοι¬ 
κητική περιφέρεια του Δήμου Ιητών. 

Αρθρο 2 
Εκμετάλλευση 

Η εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της Επιχείρησης ανήκουν τα έργα 
ύδρευσης και αποχέτευσης και καθαριότητας της περιο¬ 
χής αρμοδιότητας της επιχείρησης, τα οποία εκτελέσθη- 
καν ή θα εκτελεσθούν με βάση εγκεκριμένες μελέτες, 
όλοι οι υπόνομοι που υπάρχουν και οι εγκαταστάσεις 
ύδρευσης και αποχέτευσης ακαθάρτων και όμβριων υδά- 
των όλοι οι υπόνομοι ή ανοικτοί αγωγοί που εκβάλλουν 
άμεσα ή έμμεσα οτο δίκτυο, καθώς επίσης και οι μονάδες 
επεξεργασίας πόσιμου ύδατος και υγρών αποβλήτων και 
τα παραχωρούμενα σ’ αυτήν μηχανήματα και ο εξοπλισμός 
του τομέα καθαριότητας (άρθρο 8 παρ. 3 Ν. 1069/1980) 
και ο χώρος ταφής των απορριμμάτων. 

Άρθρο 4 

Έσοδα 

Έσοδα της Επιχείρησης είναι: 

α. Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο ΙΟπαρ. 1 
εδ. ια’ και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ’ Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/1980). 

ε. Το τέλος ούνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/1980). 


στ. Το τέλος χρήσεως υπονόμων (άρθρο 10 παρ. 1 εδ. 
στ’Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η. Η εγγύηση χρήσεως του υδρομετρητή (άρθρο ΙΟπαρ. 
1 εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/ 
1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' Ν. 1069/1980). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95, καθώς και κάθε άλλη νόμιμη πρόσοδος. 

ιδ. Κάθε άλλο έσοδο που τυχόν θα προβλεφθεί με νεό¬ 
τερο Νόμο που αντικαθιστά ή τροποποιεί τον 1069/80. 

ιε. Τα τέλη καθαριότητος και αποκομιδής απορριμμά¬ 
των (άρθρο 4 του Ν. 1069/1980). 

Άρθρο 5 

Διοίκηση 

1. Η Επιχείρηση διοικεΐται από Διοικητικό Συμβούλιο 
που αποτελείται από επτά (7) μέλη τα οποία ορίζονται μαζί 
με τους αναπληρωτές τους από χο Δημοτικό Συμβούλιο. 
Από τα μέλη αυτά: 

Τρία (3) είναι αιρετοί εκπρόσωποι του Δήμου εκ των 
οποίων το ένα θα προέρχεται από τη μειοψηφία. 

Ένα (1) είναι εκπρόσωπος του κοινωνικού φορέα (Κοι¬ 
νωνικός Εκπολιτιστικός Μορφωτικός Αθλητικός Σύλλογος 
Ίου ΚΕΜΑΣ). 

Τρία (3) είναι δημότες ή κάτοικοι του Δήμου που έχουν 
πείρα ή γνώσεις σχετικές με το αντικείμενο της Επιχείρη¬ 
σης. 

Ένα (1) είναι εκπρόσωπος των εργαζομένων της Επι¬ 
χείρησης όταν η Επιχείρηση απασχολεί περισσότερους 
από είκοσι εργαζόμενους, στο Διοικητικό Συμβούλιο μετέ¬ 
χει ένας εκπρόσωπός τους και μειώνεται κατά ένα ο αριθ¬ 
μός των μελών των Δημοτών κατοίκων. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

2. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/80 και 278 Π.Δ. 410/ 
95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 ΦΕΚ 244/Β' 
αποφ. Υπ. Εσωτερικών). 

4. Ο Προέδρος του Διοικητικού Συμβουλίου και σε περί¬ 
πτωση απουσίας ή κωλύματος αυτού, ο Αντιπρόεδρος εκ¬ 
προσωπεί την Επιχείρηση σε όλες τις σχέσεις της δικαστι¬ 
κές ή εξώδικες (άρθρο 5 παρ. 4 Ν. 1069/80). 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 14 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 104 {2) 

Ίδρυση Ογκολογικής Κλινικής στο Τμήμα Ιατρικής του Δη- 

μοκρίτειου Πανεπιστημίου Θράκης και καθορισμός του 

εσωτερικούς της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 50 παρ. 1 και 7 παρ. 5 
του Ν. 1268/82 «Για τη δομή και λειτουργία των Α.Ε.Ι.» 
(Α787) όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/83 «Δομή και λειτουργία 
των Τ.Ε.ί.» (Α7173) και β) του άρθρου 1 παρ. ϋ του Π.Δ. 
55/1996 (Α748). 

2. Τη γνώμη της Γενικής Συνέλευσης του Τμήματος Ια¬ 
τρικής του Δημοκρίτειου Πανεπιστημίου Θράκης (συνε¬ 
δριάσεις 4/24.1.1996 και 1/10.10.1997). 

3. Το γεγονός ότι από την εφαρμογή των διατάξεων του 
παρόντος Διατάγματος δεν προκαλείται δαπάνη σε βάρος 
του Κρατικού Προϋπολογισμού ή του προϋπολογισμού του 
Δημοκρίτειου Πανεπιστημίου Θράκης (άρθρο 29Α του Ν. 
1558/85) όπως αυτό προσετέθη με το άρθρο 27 του Ν. 
2081/92 (Α7154) και τροποποιήθηκε με την παρ. 2α του 
άρθρου 1 του Ν. 2469/1997 (Α738). 

4. Τις 469/1997 και 53/1998 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Εθνι¬ 
κής Παιδείας και θρησκευμάτων, αποφασίζουμε: 

Άρθρο 1 

Ίδρυση - Αντικείμενο 

1. Ιδρύεται στο Τμήμα Ιατρικής του Δημοκρίτειου Πανε¬ 
πιστημίου Θράκης Ογκολογική Κλινική Π οποία εξυπηρε¬ 
τεί εκπαιδευτικές, ερευνητικές και νοσηλευτικές ανάγκες 
στα αντικείμενα της κλινικής ογκολογίας ειδικότερα δε 
της βιολογίας και της παθοφυσιολογίας νεοπλασματικών 
νοσημάτων, της φαρμακολογίας σε σχέση με την ογκολο¬ 
γία, της ανοσολογίας και ανοσοθεραπείας, της προληπτι¬ 
κής ογκολογίας, της πειραματικής και κλίνικοεργαστηρια- 
κής ογκολογίας, της διαγνωστικής ογκολογίας, της ακτι¬ 
νοθεραπείας, της χημειοθεραπείας, της γονιδιακής θερα¬ 
πείας, της παρηγορικής θεραπείας, της ειδικής ογκολο¬ 
γίας που αφορά στα επί μέρους ενδιαφέροντα των διαφό¬ 
ρων ιατρικών ειδικοτήτων, της ψυχοκοινωνικής υποστήρι¬ 
ξης και της διατροφής - διαιτολογίας ογκολογικών ασθε¬ 
νών. Το αντικείμενο δραστηριότητας της κλινικής συνί- 
σταται: α) στην τοπική, περιοχική και συστηματική αντιμε¬ 
τώπιση των νεοπλασματικών νοσημάτων, με νοσηλεία και 
τακτική παρακολούθηση των ασθενών σε οργανωμένα 
εξωτερικά ιατρεία καθώς και σε θαλάμους όταν προκύπτει 


ανάγκη, β) στην προληπτική ιατρική, γ) στην ανακουφι¬ 
στική - παρηγορική ιατρική, δ) στην ψυχοκοινωνική υπο¬ 
στήριξη ασθενών και μελών οικογένειας και στην ενημέ¬ 
ρωση γενικά του κοινού. 

2. Η κλινική αποτελείται απάτην κυρίως κλινική και την 
ειδική μονάδα Ακτινοθεραπείας. 

3, Η κλινική εντάσσεται στον Τομέα Παθολογίας. 

Άρθρο 2 
Αποστολή 

1. Η κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του Τμή¬ 
ματος Ιατρικής καθώς και άλλων Τμημάτων του Δημοκρί- 
τειου Πανεπιστημίου Θράκης στα αντικείμενα με τα οποία 
ασχολείται. 

β) Την εξειδίκευση ιατρών, νοσηλευτών καθώς και άλ¬ 
λων λειτουργών των κλάδων υγείας και τη συνεχή εκπαί¬ 
δευση και επιμόρφωση αυτών. 

γ) Την παροχή ειδικών ογκολογικών υπηρεσιών σε 
ασθενείς με ογκολογικά προβλήματα. 

δ) Την κάθε μορφής συνεργασία με κέντρα ερευνών και 
ακαδημαϊκά ιδρύματα της ημεδαπής ή της αλλοδαπής, 
εφόσον οι επιστημονικοί στόχοι συμπίπτουν, συμβαδίζουν 
και αλληλοσυμπληρώνονται. 

ε) Την εξυπηρέτηση κοινωνικών αναγκών, όταν και 
όποτε ζητείται συγκεκριμένη συνδρομή σε θέματα με τα 
οποία ασχολείται η κλινική. 

στ) Την οργάνωση τοπικών, εθνικών συνδρίων, συμπο¬ 
σίων, σεμιναρίων, διαλέξεων και μετεκπαιδευτικών μαθη¬ 
μάτων, με σκοπό την ενημέρωση του ιατρικού και λοιπού 
επιστημονικού προσωπικού και του κοινού. 

Άρθρο 3 
Προσωπικό 

Η κλινική στελεχώνεται από ιατρικό και λοιπό προσω¬ 
πικό που υπηρετεί στο Τμήμα Ιατρικής και στο νοσοκομείο 
όπου εγκαθίσταται και λειτουργεί. Το ιατρικό προσωπικό 
αποτελείται από τον διευθυντή και τα μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρι¬ 
κής, που η επιστημονική ενασχόλησή τους εμπίπτει στα 
διδακτικά ερευνητικά και κλινικά ενδιαφέροντα της κλινι¬ 
κής. Το προσωπικά αυτό συμπληρώνεται από ειδικευόμε¬ 
νους και ειδικευμένους ιατρούς στην Κλινική Ογκολογία. 
Το λοιπό προσωπικό περιλαμβάνει μέλη του Ειδικού Διοι¬ 
κητικού και Τεχνικού Προσωπικού (Ε.Δ.Τ.Π.), νοσηλευτές 
και μέλη του λοιπού παραϊατρικού καθώς και διοικητικού 
προσωπικού, του οποίου το έργο καθορίζεται σύμφωνα με 
τις εκάστοτε ανάγκες της κλινικής. Η τοποθέτηση πτηγ 
κλινική των μελών Δ.Ε.Π. και των μελών Ε.Δ.Τ.Π. γίνεται 
με τη διαδικασία του άρθρου 4 παρ. 1 (δ) του Ν. 2083/ 
1992, ενώ των υπολοίπων μελών με τη διαδικασία που 
ορίζεται στον οργανισμό του νοσοκομείου στο οποίο 
εγκαθίσταται. 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π. του 
Τμήματος Ιατρικής και ορίζεται με τις διατάξεις του άρ- 

θρου 28 του Ν. 2083/1992, όπως τροποποιήθηκε με το 
άρθρο 1 παρ. 12 του Ν. 2188/1994 (Α' 18). 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται η κατάρτιση και η υποβολή στη Γενική Συνέ¬ 
λευση του Τμήματος Ιατρικής, του ετήσιου προγράμματος 
λειτουργίας για τις διδακτικές και ερευνητικές δραστηριό¬ 
τητες της κλινικής και η μέριμνα για την εφαρμογή του, η 
μέριμνα για την υλοποίηση των αποφάσεων του Διοικητι¬ 
κού Συμβουλίου και της Επιστημονικής Επιτροπής του νο¬ 
σοκομείου στο οποίο λειτουργεί η κλινική για την παροχή 
νοσηλευτικού έργου, η μέριμνα για τη στελέχωση και την 
οικονομική διαχείριση των εσόδων της κλινικής, η μέριμνα 
για την υποβολή του ετήσιου απολογισμού των δραστηριο¬ 
τήτων, ο ορισμός των υπευθύνων για τα αναλώσιμα υλικά 
και του κινητού εξοπλισμού και η υπογραφή κάθε εξερχό- 
μενου εγγράφου. 

Άρθρο 5 

Εγκατάσταση - Λειτουργία 

1. Η εγκατάσταση και λειτουργία της κλινικής στο κατά 
τις διατάξεις του Π.Δ. 116/1990 (Α' 48) Περιφερειακό 
Πανεπιστημιακό Γενικό Νοσοκομείο Αλεξανδρούπολης 
γίνεται με τη διαδικασία του άρθρου 13 παρ. 1 του Ν. 
1397/1983 (Α' 143). 

2 Ό Διευθυντής έχει την ευθύνη για την εν γένει λει¬ 
τουργία της κλινικής τη χρησιμοποίηση οργάνων κιαι υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο Διευθυντής ενη¬ 
μερώνεται για κάθε ερευνητική πειραματική εργασία πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική από¬ 
φαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε άλλους ερευνητές που 
έχουν ειδική επί των οργάνων αυτών εκπαίδευση. 

Κινητά όργανα και σκεύη, τα οποία παραδίδονται για τη 
διεξαγωγή ερευνητικής πειραματικής εργασίας επιστρέ- 
φονται, μετά τη χρησιμοποίησή τους, στην κατάσταση που 
έχουν παραδοθεί. 

Άρθρο 6 
Έσοδα 

Τα έσοδα της κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τις πιστώσεις που διατίθενται από το τμήμα Ιατρικής 
με τη διαδικασία του άρθρου 4 παρ. 1 (ε) του Ν. 2083/ 
1992 (Α’ 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης για 
τους σκοπούς της κλινικής. 


Άρθρο 7 
Τηρούμενα βιβλία 

1. Τα βιβλία και στοιχεία που τηρούνται από την κλινική 
είναι τα εξής: 

Πρωτόκολλο εισερχομένης - εξερχόμενης αλληλογρα¬ 
φίας. 

Βαθμολόγιο φοιτητών. 

Αρχείο ασθενών. 

Βιβλίο περιουσιακών στοιχείων. 

Φάκελλος οικονομικών στοιχείων κάθε έτους. 

Κατάλογος επιστημονικών βιβλίων, περιοδικών και ορ¬ 
γάνων. 

Βιβλίο επιστημονικής δραστηριότητας. 

Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 16 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΓΟΝΙΚΗΣ ΠΑΙΔΕΙΑΣ ΚΛ! ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ 1 ΑΡΙΘ. 105 (3) 

Ρύθμιση θεμάτων και τροποποίηση διατάξεων του Π.Δ. 

161/1988(Α’ 77) και Π.Δ. 141/1991 (Α' 58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11,33 παρ. 6 και 53 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα·· (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154) 
και αντικαταστάθηκε με το άρθρο 1 του Ν. 2469/1997 (Α’ 
38). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης» (Α' 51). 

4. Τις διατάξεις του Π.Δ. 82/1993 «Περιορισμός συναρ- 
μαδιάτητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

5. Τις διατάξεις του άρθρου 22 παρ. 3 του Ν. 2362/ 
1995 «Περί Δημοσίου Λογιστικού, Ελέγχου των δαπανών 
του Κράτους και άλλες διατάξεις» (Α' 247). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την ιιπ' αριθμ. 167/1998 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

1. Το εδάφιο β' της παραγράφου 1 του άρθρου 28 του 
Π.Δ. 161/1988 αντικαθίσταται ως εξής: 

β. Αναλαμβάνουν προσωπικά τη διεύθυνση αστυνομι¬ 
κών επιχειρήσεων όταν διαταχθούν σχετικά ή όταν παρί- 
σταται ανάγκη να συντονισθούν οι ενέργειες των Αστυνο¬ 
μικών Διευθύνσεων δικαιοδοσίας τους ή να αντιμετωπι- 
σθού εκδηλώσεις ή άλλες καταστάσεις της περιοχής ευ¬ 
θύνης τους, εξαιτίας των οποίων επίκειται ή έχει επέλθει 
σοβαρή διατάραξη της δημόσιας τάξης και ασφάλειας», 

2. Το εδάφιο γ’ της παραγράφου 1 του άρθρου 28 του 
ίδιου ως άνω Π.Δ. αντικαθίσταται ως εξής: 

γ. Ενεργούν τακτική επιθεώρηση όλων των Υπηρεσιών 
δικαιοδοσίας τους επιπέδου Αστυνομικού Τμήματος και 
άνω, υποχρεωτικά τουλάχιστον μία φορά το έτος και έκτα¬ 
κτη σε οποιαδήποτε Υπηρεσία δικαιοδοσίας τους όποτε 
κρίνουν αυτό αναγκαίο ή διαταχθούν σχετικά. 

3. Το εδάφιο ε' της παραγράφου 1 του άρθρου 28 του 
ίδιου ως άνω Π,Δ. αντικαθίσταται ως ακολούθως: 

ε. Παρακολουθούν την πορεία της εγκληματικότητας 
στην περιοχή τους και τη γενικότερη κατάσταση από 
πλευράς αστυνομίας, τάξης και ασφάλειας και διατάσσουν 
τη μετακίνηση αστυνομικού προσωπικού από μία Αστυνο¬ 
μική Διεύθυνση δικαιοδοσίας τους σε άλλη, για τη διενέρ¬ 
γεια πάσης φύσεως αστυνομικών ελέγχων ή την αντιμετώ¬ 
πιση συμβάντων αστυνομικού ενδιαφέροντος. 

Άρθρο 2 

1, Το εδάφιο γ' της παραγράφου 2 του άρθρου 38 του 
Π.Δ. 141/1991, αντικαθίσταται ως ακολούθως: 

γ. Οι Επιθεωρητές Αστυνομίας επιθεωρούν τακτικά 
όλες τις Υπηρεσίες δικαιοδοσίας τους επιπέδου Αστυνο¬ 
μικού Τμήματος και άνω υποχρεωτικά τουλάχιστον μία 
φορά το έτος και έκτακτα οποιαδήποτε Υπηρεσία της δι¬ 
καιοδοσίας τους, όταν το κρίνου αναγκαίο ή διαταχθούν 
σχετικά. 

2. Στο τέλος της περ. α' της παρ. 9 του άρθρου 144 του 
ίδιου ως άνω Π.Δ. προστίθεται εδάφιο ως εξής: 

Στην περίπτωση που μετάγονται προς επαναπροώθηση 
αλλοδαποί που εισήλθαν παράνομα στη χώρα μας ορίζο¬ 
νται δύο (2) συνοδοί για μέχρι πέντε (5) μεταγομένους και 
για κάθε αύξηση αυτών μέχρι οκτώ (8) αυξάνεται ο αριθ¬ 
μός των συνοδών κατά ένα. 

Άρθρο 3 
Έναρξη ισχύος. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 16 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΕΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 106 (4) 

Τροποποίηση του Π.Δ. 355/94 (Α' 189) «Προσαρμογή της 
Ελληνικής Νομοθεσίας προς τις διατάξεις της οδηγίας 
89/684/ΕΟΚ της 21ης Δεκεμβρίου 1989 που αφορά 
την επαγγελματική κατάρτιση των οδηγών οχημάτων 
που μεταφέρουν οδικώς επικίνδυνα εμπορεύματα» 
όπως τροποποιήθηκε με το Π.Δ. 32/96 (Α 23). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 «εφαρ¬ 
μογή του Κοινοτικού Δικαίου» (Α' 34) όπως αντικαταστά- 
θηκε με την παρ. 4 του άρθρου 6 του Ν. 1440/1 984 (Α' 
70) και τροποποιήθηκε με το άρθρο 19 του Ν, 2367/95 (Α 
261) και του άρθρου 3 του Ν. 1338/83 όπως αντικαταστά- 
θηκε από το άρθρο 65 του Ν. 1892/1990 (Α101). 

2 Το γεγονός ότι μετά την έκδοση του Π.Δ. 355/94 
••Προσαρμογή της Ελληνικής Νομοθεσίας προς τις διατά¬ 
ξεις της οδηγίας 89/684/ΕΟΚ», η Ευρωπαϊκή Συμφωνία 
για τη Διεθνή Οδική Μεταφορά Επικινδύνων Εμπορευμά¬ 
των (Α0Β), η οποία καθορίζει και τις περιπτώσεις των οδη¬ 
γών οχημάτων που πρέπει να είναι εφοδιασμένοι με Πι¬ 
στοποιητικό Επαγγελματικής Κατάρτισης, αναθεωρήθηκε 
απάτην Οικονομική Επιτροπή του Ο.Η.Ε. για την Ευρώπη 

3. Την οδηγία 94/55/ΕΚ της 21ης Νοεμβρίου 1994 για 
την προσέγγιση των νομοθεσιών των κρατών μελών σχε¬ 
τικά με τις οδικές μεταφορές επικίνδυνων εμπορευμάτων 
όπως αυτή τροποποιήθηκε με την οδηγία 96/86/ΕΚ. 

4. Τις διατάξεις της 830/97 (ΦΕΚ/Β/839) Κοινής Από¬ 
φασης του Πρωθυπουργού και Υπουργού Μεταφορών και 
Επικοινωνιών «Καθορισμός αρμοδιοτήτων του Υφυπουρ¬ 
γού Μεταφορών και Επικοινωνιών». 

5. Του άρθρου 29α του Ν. 1558/85 (Α 137) όπως προ- 
σετέθη με το άρθρο 27 του Ν. 2081/92 (Α 154) και αντι- 
καταστάθηκε με το άρθρο 1 παρ. 2α του Ν. 2469/97 (Α 
38). 

6. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

7. Την αριθμ. 122/1998 γνωμοδότηση του Συμβουλίου 
της Επικράτειας με πρόταση του Υπουρού Εθνικής Οικο¬ 
νομίας και του Υφυπουργού Μεταφορών και Επικοινωνιών 
αποφασίζουμε: 

Άρθρο 1 

1. Οι περιπτώσεις α και β της παραγράφου 1 του άρθρου 
1 του Π.Δ. 355/94 (Α' 189) καταργούνται και η παράγρα¬ 
φος 2 του ίδιου άρθρου αντ.καθίσταται ως εξής: 

2. Οι οδηγοί των οχημάτων που αναφέρονται στην έν¬ 
δειξη περιθωρίου 10 315 της Συμφωνίας ΑΟΒ και εκτε- 
λοϋν εθνικές ή διεθνείς μεταφορές επικίνδυνων εμπο¬ 
ρευμάτων, πρέπει να είναι κάτοχοι Πιστοποιητικού Επαγ¬ 
γελματικής Κατάρτισης, που χορηγείται από τις οικείες 
Υπηρεσίες Μεταφορών και Επικοινωνιών των Νομαρχια¬ 
κών Αυτοδιοικήσεων της Χώρας, στο οποίο βεβαιώνεται η 
επιτυχής ολοκλήρωση κύκλου κατάλληλης κατάρτισης για 
την οδική μεταφορά επικίνδυνων εμπορευμάτων». 

2. Η παράγραφος 4 του άρθρου 3 του Π.Δ. 355/94 όπως 
αυτή τροποποιήθηκε με τις παραγράφους 1 και 2 του άρ- 

θρου 1 του Π.Δ. 32/96 (Α' 23) αντικαθίσταται ως εξής: 

4. Η χορήγηση του Πιστοποιητικού Επαγγελματικής Κα¬ 
τάρτισης προϋποθέτει: 

α. ολοκλήρωση της επαγγελματικής κατάρτισης. 

β. επιτυχία σε σχετικές εξετάσεις που διενεργούνται με 
μέριμνα των οικείων Υπηρεσιών Μεταφορών και Επικοι¬ 
νωνιών σε ημερομηνίες που θα καθορίζονται με απόφαση 
του κατά τόπους Νομάρχη. 

Άρθρο 2 

Η ισχύς του παρόντος Διατάγματος αρχίζει από της δη- 
μοσιεύσεώς του στην Εφημερίδα της Κυβερνήσεως. 


Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 16 Απριλίου 1998 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΠΑΝΝΟΓ ΠΑΠΑΝΤΠΝΙΟΥ Ε. ΛΟΥΚΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 18Β, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Α' (Νόμοι, Π.Δ,, Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ,Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτομ Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π, 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 

70.000 » 

30.000 » 

15.000 

5.000 >· 

10.000 » 

3.000 ·> 

10.000 ·> 

250.000 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε, 

250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 >· 

750 >■ 

3.500 »■ 

1.500 
750 » 

250 » 

500 >* 

■>50 ■> 

500 >■ 

12.500 >■ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομενων ποσών με τα ταχυδρομικό τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπονραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του < ΑΠΕΤ 
(Σολωμού 51 - Αθήνα) και στις άλλες πόλεις απο τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό ταυ ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσά 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














